proxectonos/corpus_dominio_legal_administrativo_tmp huggingface dataset:
ORDE do 20 de febreiro de 2023 pola que se modifica a autorización do centro privado plurilingüe Jorge Juan, de Fene (A Coruña).
Consellería de Cultura, Educación, Formación Profesional e Universidades — III. Outras disposicións — 02/03/2023

A titularidade do centro privado (CPR) Plurilingüe Jorge Juan, de Fene, solicita a autorización dunha (1) unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Modificar a autorización do CPR Plurilingüe Jorge Juan, para autorizar unha (1) unidade de educación especial, e que queda configurado como se sinala a seguir:
Denominación xenérica: centro privado (CPR) plurilingüe.
Denominación específica: Jorge Juan.
Código do centro: 15006353.
Enderezo: avenida de Tarrío, 78.
Localidade: Perlío.
Concello: Fene.
Provincia: A Coruña.
Titular: Jorge Juan Perlío, Cooperativa R. Ltda.
Composición resultante:
Educación infantil (2º ciclo): 6 unidades.
Educación primaria: 12 unidades.
Educación secundaria obrigatoria: 8 unidades.
Educación especial: 1 unidade.
Artigo 2. Inicio da actividade
Para a posta en funcionamento da unidade que se autoriza, a Xefatura Territorial da Consellería de Cultura, Educación, Formación Profesional e Universidades da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 20 de febreiro de 2023
ORDE do 20 de febreiro de 2023 pola que se modifica a autorización, por cambio da súa denominación específica, do centro privado Santa Apolonia, de Santiago de Compostela.
Consellería de Cultura, Educación, Formación Profesional e Universidades — III. Outras disposicións — 02/03/2023

A titular do centro privado (CPR) Santa Apolonia, de Santiago de Compostela, solicita o cambio da denominación específica do centro.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e na Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización por cambio da denominación específica do centro privado Santa Apolonia como se sinala a seguir:
Provincia: A Coruña.
Concello: Santiago de Compostela.
Código: 15025116.
Denominación específica actual: Santa Apolonia.
Nova denominación específica: Santa Apolonia-Crea Natura.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 20 de febreiro de 2023
RESOLUCIÓN do 6 de febreiro de 2023, da Dirección Xeral de Relacións Laborais, pola que se dispón a inscrición no rexistro e a publicación da acta da reunión da Comisión Negociadora do Convenio colectivo da Fundación Monte do Gozo onde se aproban as táboas salariais para o ano 2023.
Consellería de Promoción do Emprego e Igualdade — III. Outras disposicións — 01/03/2023

Visto o texto da acta da reunión da Comisión Negociadora do Convenio colectivo da Fundación Monte do Gozo onde se aproban as táboas salariais para o ano 2023, que se subscribiu con data do 7 de decembro de 2022, entre a representación da Fundación Monte do Gozo e a representación legal dos traballadores e traballadoras dos centros da Fundación Monte do Gozo, e de conformidade co disposto no artigo 90, apartados 2 y 3, do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios colectivos, acordos colectivos de traballo e plans de igualdade.
Esta Dirección Xeral de Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Regcon), creado mediante Orde do 29 de outubro de 2010 (DOG nº 222, do 18 de novembro).
Segundo. Dispoñer a súa publicación no
Diario Oficial de Galicia
.
Santiago de Compostela, 6 de febreiro de 2023
En Santiago de Compostela, 7 de decembro de 2022, ás 16.30 horas, na sede da Fundación Monte do Gozo na dita cidade, rúa Cottolengo nº 2, por unha parte, a representación da empresa exercida por:
– Ofelia Debén Rodríguez
– Amalia Calvo Ríos,
e, por outra parte, a representación legal dos traballadores dos centros da Fundación Monte do Gozo:
– Santiago: Laura Rivas Arufe
– Cernadas: Víctor Figueiras Ventoso
– Vigo: Vicente Llario Espinosa
– Ourense: Patricia Pérez Rodríguez
Celebran unha reunión, para concretar os temas tratados na reunión do pasado día 30 de novembro de 2022.
A RLT dos centros da Fundación Monte do Gozo e a empresa acordan o seguinte:
1. Aceptar a proposta da empresa dunha subida salarial para o ano 2023 do 4,0 % do salario base.
2. A inaplicación da letra c) del artigo 29 do Convenio colectivo da Fundación Monte do Gozo (Resolución da Consellería de Economía, Emprego e Industria do 28 de xaneiro de 2020; DOG nº 37, do 24 de febreiro) ata a finalización da vixencia deste convenio.
Como consecuencia do acordado, as táboas salariais quedan como segue:
Salario base segundo grupo profesional
Complemento non consolidable por coordinación de centro ou área de traballo
Por coordinación de equipo de traballo entre 2 ou máis persoas
Complemento de nocturnidade
O complemento de nocturnidade está calculado en función das horas traballadas en horario nocturno (de 22.00 a 06.00 h) que sexan efectivas (aproximadamente de 22.00 a 00.00) e sempre que non se produzan incidencias durante o horario nocturno.
Complemento non consolidable por desprazamento
E sendo as 17.30 horas, dáse por rematada a reunión, na data e lugar do encabezamento.
ORDE do 8 de marzo de 2023 pola que se modifica a autorización do centro privado plurilingüe Nuestra Señora de los Remedios, de Santiago de Compostela (A Coruña).
Consellería de Cultura, Educación, Formación Profesional e Universidades — III. Outras disposicións — 17/03/2023

A titularidade do centro privado (CPR) plurilingüe Nuestra Señora de los Remedios, de Santiago de Compostela, solicita a autorización de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CPR plurilingüe Nuestra Señora de los Remedios, para autorizar 1 unidade de educación especial, quedando o centro configurado como se sinala a seguir:
Denominación xenérica: centro privado (CPR) plurilingüe.
Denominación específica: Nuestra Señora de Los Remedios.
Código do centro: 15015779.
Enderezo: rúa das Orfas, 5.
Código postal: 15703.
Localidade: Santiago de Compostela.
Concello: Santiago de Compostela.
Provincia: A Coruña.
Titular: Hijas de la Caridad de San Vicente Paúl.
Composición resultante:
Educación infantil: 6 unidades.
Educación primaria: 12 unidades.
Educación secundaria obrigatoria: 8 unidades.
Educación especial: 1 unidade.
Artigo 2.
Inicio da actividade
Para a posta en funcionamento da unidade que se autoriza, a Xefatura Territorial da Consellería de Cultura, Educación, Formación Profesional e Universidades da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 8 de marzo de 2023
ORDE do 8 de marzo de 2023 pola que se modifica a autorización do centro privado plurilingüe María Auxiliadora, de Ourense.
Consellería de Cultura, Educación, Formación Profesional e Universidades — III. Outras disposicións — 17/03/2023

A titularidade do centro privado (CPR) plurilingüe María Auxiliadora, de Ourense, solicita a ampliación de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Modificar a autorización do CPR plurilingüe María Auxiliadora, e ampliar 1 unidade de educación especial, quedando o centro configurado como se sinala a seguir:
Denominación xenérica: centro privado (CPR) plurilingüe.
Denominación específica: María Auxiliadora.
Código do centro: 32008458.
Enderezo: praza don Bosco, 1.
Código postal: 32003.
Localidade: Ourense.
Concello: Ourense.
Provincia: Ourense.
Titular: Religiosos Salesianos.
Composición resultante:
Educación infantil: 9 unidades.
Educación primaria: 18 unidades.
Educación secundaria obrigatoria: 12 unidades.
Educación especial: 2 unidades.
Artigo 2. Inicio da actividade
Para a posta en funcionamento da unidade que se autoriza, a Xefatura Territorial da Consellería de Cultura, Educación, Formación Profesional e Universidades de Ourense, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 8 de marzo de 2023
EXTRACTO da Orde do 6 de marzo de 2023 pola que se establecen as bases para a concesión de subvencións ás entidades locais de Galicia para a promoción do uso da lingua galega e se procede á súa convocatoria para o ano 2023 (código de procedemento PL400A).
Consellería de Cultura, Educación, Formación Profesional e Universidades — III. Outras disposicións — 17/03/2023

BDNS (Identif.): 680907.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
1. As entidades locais de Galicia excluídas as deputacións provinciais.
2. Os agrupamentos de concellos para a realización dun proxecto común. As súas entidades integrantes nomearán unha entidade representante única que actuará como coordinadora e interlocutora coa Secretaría Xeral de Política Lingüística e que será o receptor da asignación económica.
3. Estes concellos ou agrupamento de concellos deberán ter unha poboación igual ou superior aos 3.000 habitantes.
Segundo. Obxecto
O obxecto desta orde é aprobar as bases e convocar as axudas, en réxime de concorrencia competitiva, destinadas a fomentar a prestación dun servizo lingüístico, mediante a súa creación ou o mantemento ou reforzamento dos existentes, ou a promover a planificación e o desenvolvemento de programas de dinamización da lingua galega, para o ano 2023, en concellos ou en agrupamento de concellos con poboación igual ou superior aos 3.000 habitantes (código de procedemento administrativo PL400A).
Terceiro. Bases reguladoras
Orde do 6 de marzo de 2023 pola que se establecen as bases para a concesión de subvencións ás entidades locais de Galicia para a promoción do uso da lingua galega e se procede á súa convocatoria para o ano 2023 (código de procedemento PL400A).
Publicadas no
Diario Oficial de Galicia
.
Cuarto. Contía
Importe total da convocatoria: 350.000 euros.
Quinto. Prazo de presentación de solicitudes
Un mes contado desde o día seguinte ao da publicación da Orde do 6 de marzo de 2023 no
Diario Oficial de Galicia
.
Santiago de Compostela, 6 de marzo de 2023
ORDE do 3 de marzo de 2023 pola que se modifica a autorización do centro privado plurilingüe Divina Pastora, de Ourense.
Consellería de Cultura, Educación, Formación Profesional e Universidades — III. Outras disposicións — 16/03/2023

A titularidade do Centro privado (CPR) plurilingüe Divina Pastora, de Ourense, solicita a ampliación de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CPR plurilingüe Divina Pastora e ampliar 1 unidade de educación especial, quedando configurado como se sinala a seguir:
Artigo 2.
Inicio da actividade
Para a posta en funcionamento da unidade que se autoriza, a Xefatura Territorial da Consellería de Cultura, Educación, Formación Profesional e Universidades de Ourense, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado a cumprir a normativa vixente e a solicitar a oportuna revisión cando se teña que modificar calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 3 de marzo de 2023
RESOLUCIÓN do 19 de maio de 2023 pola que se dá publicidade aos convenios subscritos no primeiro cuadrimestre do ano 2023.
Axencia de Protección da Legalidade Urbanística — III. Outras disposicións — 30/05/2023

No artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia o deber de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para dar cumprimento a ese deber,
Artigo único
Dar publicidade á relación dos convenios subscritos pola Axencia de Protección da Legalidade Urbanística (en adiante, APLU) no primeiro cuadrimestre do ano 2023 que se incorpora como anexo a esta resolución.
Santiago de Compostela, 19 de maio de 2023
EXTRACTO da Orde do 29 de maio de 2023 pola que se modifica a Orde do 15 de marzo de 2023 pola que se regula a aplicación dos pagamentos directos a agricultura e á gandaría e das axudas ao desenvolvemento rural suxeitas ao sistema integrado de xestión e control (códigos de procedemento MR250A, MR239G, MR239K, MR239O, MR240D, MR241C e MR241D).
Consellería do Medio Rural — III. Outras disposicións — 30/05/2023

BDNS (Identif.): 682290.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Prazo de presentación da solicitude única
O prazo de presentación da solicitude finalizará o día 15 de xuño. Non obstante, admitiranse solicitudes ata a data de finalización do prazo de modificación da solicitude única de acordo coas condicións establecidas no artigo 108.3 do Real decreto 1048/2022 e a disposición transitoria única do Real decreto lei 4/2023.
Segundo.
Modificación da solicitude única (procedemento MR240D)
Unha vez finalizado o prazo para a presentación da solicitude única, as persoas solicitantes poderán modificar a solicitude ata o 30 de xuño incluído.
Santiago de Compostela, 29 de maio de 2023
EXTRACTO da Orde do 9 de maio de 2023 pola que se establecen as bases reguladoras do Programa de incentivos ás empresas cualificadas como iniciativas de emprego de base tecnolóxica (IEBT), e se procede á súa convocatoria para o ano 2023 (código de procedemento TR340E).
Consellería de Promoción do Emprego e Igualdade — III. Outras disposicións — 30/05/2023

BDNS (identif.): 697619.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas e entidades beneficiarias
As empresas privadas, incluídas as persoas autónomas, con domicilio social, fiscal e centro de traballo na Comunidade Autónoma de Galicia que se constitúan e inicien a súa actividade nun prazo non superior a un ano desde que o proxecto empresarial foi cualificado como IEBT sempre que a maioría da titularidade da empresa corresponda ás persoas físicas promotoras do proxecto empresarial cualificado como IEBT e se cumpran os requisitos e condicións establecidos nesta orde para cada modalidade de axuda.
Segundo.
Obxecto
Impulsar a creación de novas iniciativas empresariais de base tecnolóxica na Comunidade Autónoma de Galicia mediante a convocatoria do Programa de incentivos ás empresas previamente cualificadas e inscritas como iniciativas de emprego de base tecnolóxica.
As empresas cualificadas como IEBT poderán solicitar as seguintes modalidades de axudas, dentro do primeiro ano de actividade:
a) Subvención á creación directa de emprego estable.
b) Axuda para o inicio e posta en marcha da actividade.
c) Subvención para a conciliación da vida persoal, laboral e familiar das persoas promotoras.
d) Apoio á función xerencial.
Terceiro.
Bases reguladoras
Orde do 9 de maio de 2023 pola que se establecen as bases reguladoras do Programa de incentivos ás empresas cualificadas como iniciativas de emprego de base tecnolóxica (IEBT), e se procede á súa convocatoria para o ano 2023 (código de procedemento TR340E).
Cuarto.
Importe
Para a concesión destas axudas destínanse cincocentos mil euros (500.000 euros)
Quinto.
Prazo de presentación de solicitudes
O prazo de solicitude das axudas desta orde iníciase o día seguinte da súa publicación no
Diario Oficial de Galicia
e remata o 29 de setembro de 2023.
Santiago de Compostela, 9 de maio de 2023
RESOLUCIÓN do 23 de maio de 2023 pola que se dá publicidade á adhesión dunha entidade financeira ao convenio para a habilitación dun marco de apoio ao acceso ao financiamento das pequenas e medianas empresas, subscrito coas sociedades de garantía recíproca (financiamento Igape-pemes) (código de procedemento IG535A).
Instituto Galego de Promoción Económica — III. Outras disposicións — 31/05/2023

O Consello de Dirección do Instituto Galego de Promoción Económica, na súa xuntanza do día 28 de marzo de 2023, acordou por unanimidade dos seus membros asistentes a aprobación das bases reguladoras do marco de apoio ao acceso ao crédito das pequenas e medianas empresas, instrumentadas mediante convenio de colaboración entre o Instituto Galego de Promoción Económica (Igape), as sociedades de garantía recíproca (SGR) e as entidades de crédito adheridas (financiamento Igape-pemes). As ditas bases son publicadas mediante a Resolución do 9 de maio de 2023 (DOG nº 90, do 11 de maio).
Xunto co texto das devanditas bases publicouse a relación das entidades financeiras que se adheriron ao convenio.
Posteriormente, con data do 15 de maio de 2023, adhírese a entidade financeira Caixabank, S.A., polo que cómpre facelo público.
Polo que antecede, en virtude das facultades que teño conferidas,
Único. Engadir a entidade financeira Caixabank, S.A. á relación de entidades financeiras adheridas ao convenio para a habilitación dun marco de apoio ao acceso ao financiamento das pequenas e medianas empresas, subscrito entre o Instituto Galego de Promoción Económica (Igape) e as sociedades de garantía recíproca (financiamento Igape-pemes).
Santiago de Compostela, 23 de maio de 2023
EXTRACTO da Orde do 9 de maio de 2023 pola que se establecen as bases reguladoras das subvencións para o apoio á consolidación das entidades da economía social de Galicia Bono consolida economía social, e se procede á súa convocatoria para a anualidade 2023 (código de procedemento TR802L).
Consellería de Promoción do Emprego e Igualdade — III. Outras disposicións — 31/05/2023

BDNS (Identif.): 6975111.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
1. As sociedades cooperativas, sociedades laborais, empresas de inserción e centros especiais de emprego previstas no artigo 6 da Lei 6/2016, do 4 de maio, da economía social de Galicia, que cumpran os seguintes requisitos:
a) Figurar inscritas como tales nos correspondentes rexistros administrativos da Comunidade Autónoma de Galicia.
b) Ter presentado as contas anuais do último ano no Rexistro Mercantil, no Rexistro de Cooperativas ou no Rexistro de Fundacións, segundo corresponda á súa forma xurídica.
c) No caso de centros especiais de emprego que teñan forma xurídica de asociación, deberán ter aprobados o balance e a conta de resultados pola súa asemblea xeral.
d) Acreditar unha antigüidade de corenta e dous (42) meses na data de solicitude.
e) Ter a capacidade administrativa, financeira e operativa para cumprir as condicións da axuda.
Segundo. Obxecto
Este programa ten como finalidade apoiar a consolidación das entidades da economía social, así como reforzar a súa presenza no tecido económico de Galicia, con especial incidencia na transformación dixital e na mellora da eficiencia enerxética, contribuíndo ao impulso da súa actividade económica, incrementando a súa competitividade e, en definitiva, mantendo empregos de calidade.
Terceiro. Importe
O orzamento total das subvencións previstas nesta orde ascende a 2.730.000,00 €, que se financiarán con cargo ao código de proxecto 2021 00056, distribuído nas seguintes aplicacións orzamentarias:
Cuarto. Bases reguladoras
Orde do 9 de maio de 2023 pola que se establecen as bases reguladoras das subvencións para o apoio á consolidación das entidades da economía social de Galicia Bono consolida economía social, e se procede á súa convocatoria para a anualidade 2023 (código de procedemento TR802L).
Quinto. Prazo de presentación de solicitudes
O prazo de presentación de solicitudes comezará a partir do día seguinte ao da publicación desta orde no Diario Oficial de Galicia e finalizará o 15 de setembro de 2023, agás que se produza o suposto de esgotamento do crédito.
Santiago de Compostela, 9 de maio de 2023
EXTRACTO da Orde do 9 de maio de 2023 pola que se establecen as bases reguladoras do programa ES-Transforma en cooperativas ou sociedades laborais e se procede á súa convocatoria para a anualidade 2023 (código de procedemento TR802R).
Consellería de Promoción do Emprego e Igualdade — III. Outras disposicións — 31/05/2023

BDNS (Identif.): 698420.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans).
Primeiro.
Entidades beneficiarias
As sociedades laborais e cooperativas que xurdan dalgún dos procesos regulados no número 1 do artigo 5 da orde e, ademais, cumpran os requisitos regulados nos números 2 e 3 do mesmo artigo.
Segundo.
Obxecto e finalidade
Apoiar a transformación de cooperativas e sociedades laborais, por parte de persoas traballadoras de entidades con negocios sen remuda xeracional, por parte de persoas traballadoras autónomas ou mediante a transformación de sociedades.
Terceiro.
Bases reguladoras
Orde do 9 de maio de 2023 pola que se establecen as bases reguladoras do programa ES-Transforma en cooperativas ou sociedades laborais e se procede á súa convocatoria para a anualidade 2023 (código de procedemento TR802R).
Cuarto.
Contía
O orzamento total ascende a dous millóns trescentos setenta mil euros (2.370.000 €), distribuído en dúas aplicacións orzamentarias:
A contía da axuda será equivalente ao 90 % do custo total dos gastos subvencionables regulados no artigo 6 da orde e cos límites establecidos no artigo 7.1.
As axudas poden incrementarse no caso de que as entidades beneficiarias cumpran algunha das condicións reguladas no artigo 7.2 da orde.
En todo caso, a axuda total para cada entidade beneficiaria polos conceptos recollidos nos números 1 e 2 do artigo 7 da orde non poderá exceder os 74.000 €.
Quinto.
Prazo de presentación de solicitudes
O prazo xeral para a presentación das solicitudes de axuda comezará a partir do día seguinte ao da publicación da convocatoria no
Diario Oficial de Galicia
e rematará o 15 de setembro de 2023, agás que se produza o suposto de esgotamento do crédito orzamentario.
Santiago de Compostela, 9 de maio de 2023
RESOLUCIÓN do 6 de febreiro de 2023, da Dirección Xeral de Relacións Laborais, pola que se dispón a inscrición no rexistro e a publicación da acta da Comisión Negociadora do VI Convenio colectivo autonómico de Galicia de aparcadoiros, garaxes, estacionamentos regulados de superficie e retirada e depósito de vehículo da vía pública en que se procede a actualizar as táboas salariais para 2022.
Consellería de Promoción do Emprego e Igualdade — III. Outras disposicións — 01/03/2023

Visto o texto da acta da Comisión Negociadora do VI Convenio colectivo autonómico de Galicia de aparcadoiros, garaxes, estacionamentos regulados de superficie e retirada e depósito de vehículo da vía pública en que se procede a actualizar as táboas salariais para 2022, que se subscribiu con data do 13 de outubro de 2022, entre a representación de Asesga e os representantes dos traballadores e traballadoras pertencentes aos sindicatos CCOO e UGT, e de conformidade co disposto no artigo 90, puntos 2 e 3, do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios colectivos, acordos colectivos de traballo e plans de igualdade, esta Dirección Xeral de Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Regcon), creado mediante Orde do 29 de outubro de 2010 (DOG nº 222, do 18 de novembro).
Segundo. Dispoñer a súa publicación no
Diario Oficial de Galicia
.
Santiago de Compostela, 6 de febreiro de 2023
Mediante videoconferencia a través da aplicación zoom, o día 13 de outubro de 2022, ás 10.00 horas, reúnense as persoas que a continuación se relacionan, nas representacións que se indican:
Por ASESGA:
Por CCOO:
Por UGT:
Pedro Antonio Beade Roel
Martín Martínez Figueiro
Juan Manuel Romero García
Adrián López Villar
Juan Carlos Liñares Beiroa
Jesús Mosquera Rivas
Rakel Rodríguez Parada
O obxecto da reunión, previamente coñecido polas partes é:
– Proceder a revisar e actualizar, se procede, as táboas salariais aplicables para o ano 2022.
ACORDOS:
Primeiro. En aplicación do disposto na disposición derradeira primeira do convenio, procédese a incrementar nun 1,75 % as últimas táboas salariais publicadas correspondentes ao ano 2021, configurando así as novas táboas salariais de aplicación para o ano 2022, que se xuntan como anexo a esta acta.
Segundo. Acórdase facultar a persoa que designe o Consello Galego de Relacións Laborais para que, en nome desta Comisión, realice cantas xestións sexan necesarias para o depósito, rexistro e publicación polos organismos competentes desta acta.
Non tendo máis asuntos que tratar, levántase a sesión ás 10.30 horas.
ORDE do 20 de febreiro de 2023 pola que se extingue, de oficio, a autorización do centro CAD Cented, de Santiago de Compostela, por cesamento de actividades docentes.
Consellería de Cultura, Educación, Formación Profesional e Universidades — III. Outras disposicións — 01/03/2023

Mediante a Orde do 12 de decembro de 2014, publicada no
Diario Oficial de Galicia
número 2, do 5 de xaneiro de 2015, autorízase a apertura e funcionamento do Centro autorizado de ensinanzas deportivas Cented, de Santiago de Compostela.
A Dirección Xeral de Centros e Recursos Humanos incoa o expediente de extinción da autorización do centro docente, de conformidade co establecido no Decreto 410/2003, do 6 de novembro, sobre autorización a centros privados e centros públicos que non sexan de titularidade da Consellería de Educación e Ordenación Universitaria para impartir ensinanzas de técnicos deportivos na Comunidade Autónoma de Galicia, e pola Orde do 12 de abril de 2004 que o desenvolve.
Por canto antecede, por proposta da Dirección Xeral de Centros e Recursos Humanos,
Artigo 1. Extinción da autorización
Extinguir, de oficio, por cesamento nas súas actividades docentes, a autorización do centro CAD Cented, de Santiago de Compostela, código 15032901, con efectos do día seguinte ao da publicación desta orde no
Diario Oficial de Galicia
.
Artigo 2. Inscrición no rexistro de centros
A extinción da autorización dará lugar a correspondente inscrición no Rexistro de Centros da Comunidade Autónoma de Galicia.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 20 de febreiro de 2023
CORRECCIÓN DE ERROS. Orde do 25 de novembro de 2022 pola que se publica o Acordo entre a Xunta de Galicia e as organizacións sindicais CC.OO. e UGT polo que se convoca o procedemento de acceso aos graos I e II do complemento de desempeño do posto de traballo para o persoal laboral.
Consellería de Facenda e Administración Pública — III. Outras disposicións — 01/03/2023

Advertido erro na dita orde, publicada no Diario Oficial de Galicia número 229, do 1 de decembro de 2022, é necesario realizar as seguintes correccións:
Na páxina 61810 no artigo 17.a) onde di: «– Impartida: para os/as empregados/as públicos/as que impartisen os cursos anteditos: 10 horas.», debe dicir: «– Impartida: para os/as empregados/as públicos/as que impartisen os devanditos cursos: 20 horas.»,
CORRECCIÓN DE ERROS. Orde do 25 de novembro de 2022 pola que se publica o Acordo entre a Xunta de Galicia e as organizacións sindicais CSIF, CC.OO. e UGT polo que se convoca o procedemento de acceso aos graos I e II do sistema transitorio extraordinario de recoñecemento da progresión na carreira administrativa prevista na disposición transitoria oitava da Lei 2/2015, do 29 de abril, do emprego público de Galicia, para o persoal funcionario.
Consellería de Facenda e Administración Pública — III. Outras disposicións — 01/03/2023

Advertido un erro na devandita orde, publicada no Diario Oficial de Galicia número 229, do 1 de decembro de 2022, é necesario realizar as seguintes correccións:
Na páxina 61793 no artigo 17.a), onde di: «– Impartida: para os/as empregados/as públicos/as que impartisen os cursos anteditos: 10 horas», debe dicir: «– Impartida: para os/as empregados/as públicos/as que impartisen os cursos anteditos: 20 horas».
RESOLUCIÓN do 16 de febreiro de 2023 pola que se dispón a publicación da resolución do xurado da terceira edición dos premios Valedora do Pobo aos mellores traballos fin de grao (TFG) e traballos fin de máster (TFM) en materia de igualdade e dereitos das mulleres.
Valedor do Pobo — III. Outras disposicións — 08/03/2023

De conformidade co establecido no punto 6 das bases da convocatoria da terceira edición dos premios Valedora do Pobo aos mellores traballos de fin de grao (TFG) e traballos fin de máster (TFM) en materia de igualdade e dereitos das mulleres, aprobadas pola Resolución do 12 de setembro de 2022 (DOG núm. 180, do 21 de setembro),
Dar publicidade á resolución do xurado, do 14 de febreiro de 2023, emitida en todos os casos por unanimidade:
– Premio traballo fin de grao (gañadora ex aequo): «A xestación por substitución no Dereito civil español: a aceptación tácita dos efectos dun contrato nulo». Autora: Carmen Castrillo Sotelo.
– Premio traballo fin de grao (gañadora ex aequo): «Quen son elas? O deporte galego dende a perspectiva de xénero». Autora: Cinthia Piñeiro Acevedo.
– Premio traballo fin de máster: «Conquistando o baleiro: as voces de profesoras e alumnas en ciclos formativos masculinizados». Autora: Ana Souto Mínguez.
Santiago de Compostela, 16 de febreiro de 2023
CORRECCIÓN DE ERROS. Resolución do 8 de maio de 2018, da Dirección Xeral de Ordenación Forestal, pola que se dá publicidade á aprobación de unidades de admisión e á súa inclusión no Rexistro Galego de Materiais de Base para a Produción de Materiais Forestais de Reprodución.
Consellería do Medio Rural — III. Outras disposicións — 08/03/2023

Advertidos erros na citada resolución, publicada no
Diario Oficial de Galicia
núm. 104, do venres 1 de xuño de 2018, cómpre facer as seguintes correccións na listaxe de unidades de admisión que figuran no anexo da devandita resolución:
– Na páxina 26963, na especie:
Acer pseudoplatanus
L., na lonxitude, onde di: «7º 52’ 21,87’’O», debe dicir: «7º 52’ 27,567’’O».
E na latitude, onde di: «43º 25’ 19,17’’N», debe dicir: «43º 25’ 12,297’’N».
Na especie:
Alnus glutinosa
Gaertn, na lonxitude, onde di: «7º 52’ 23,08’’O», debe dicir: «7º 52’ 28,773’’O».
E na latitude, onde di: «43º 25’ 18,86’’N», debe dicir: «43º 25’ 11,985’’N».
Na especie:
Betula pubescens
Ehrh. Subesp.
celtiberica
, na lonxitude, onde di: «7º 46’ 25,76’’O», debe dicir: «7º 46’ 31,479’’O».
E na latitude, onde di: «43º 32’ 22,54’’N», debe dicir: «43º 32’ 15,683’’N».
Na especie:
Ilex aquifolium
L., na lonxitude, onde di: «7º 59’ 33,31’’O», debe dicir: «7º 59’ 38,981’’O».
E na latitude, onde di: «43º 16’ 34,62’’N», debe dicir: «43º 16’ 27,733’’N».
– Na páxina 26964, na especie:
Pinus radiata
D. Don., na lonxitude, onde di: «7º 59’ 45,47’’O», debe dicir: «7º 59’ 51,137’’O».
Na latitude, onde di: «43º 17’ 7,08’’N», debe dicir: «43º 17’ 0,192’’N».
E na autenticidade MB, onde di: «Autóctono», debe dicir: «Non autóctono».
Na especie:
Quercus rubra
L., na lonxitude, onde di: «8º 17’ 11,08’’O», debe dicir: «8º 17’16,728’’O».
E na latitude, onde di: «43º 16’ 42,93’’N», debe dicir: «43º 16’ 36,030’’N».
ORDE do 6 de marzo de 2023 pola que se modifica a autorización do Centro Privado Plurilingüe San Miguel 2, de Vigo.
Consellería de Cultura, Educación, Formación Profesional e Universidades — III. Outras disposicións — 14/03/2023

A titularidade do centro privado (CPR) Plurilingüe San Miguel 2, de Vigo, solicita a ampliación de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Modificar a autorización do CPR Plurilingüe San Miguel 2, e ampliar 1 unidade de educación especial, quedando o centro configurado como se sinala a seguir:
Denominación xenérica: Centro Privado (CPR) Plurilingüe.
Denominación específica: San Miguel 2.
Código do centro: 36011211.
Enderezo: rúa Tomás A. Alonso, 13.
Código postal: 36208.
Localidade: Vigo.
Concello: Vigo.
Provincia: Pontevedra.
Titular: Colegio San Miguel, S.L.
Composición resultante:
Educación infantil: 3 unidades.
Educación primaria: 6 unidades.
Educación secundaria obrigatoria: 4 unidades.
Bacharelato: 4 unidades das modalidades de Humanidades e Ciencias Sociais e de Artes.
Educación especial: 2 unidades.
Formación profesional:
– FPB Informática e comunicacións (2 unidades para 20 alumnos/as unidade).
– FPB Informática de oficina (2 unidades para 20 alumnos/as unidade).
Artigo 2. Inicio da actividade
Para a posta en funcionamento da unidade que se autoriza, a Xefatura Territorial da Consellería de Cultura, Educación, Formación Profesional e Universidades de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 6 de marzo de 2023
EXTRACTO da Resolución do 1 de marzo de 2023 pola que se establecen as bases reguladoras de subvencións, en réxime de concorrencia non competitiva, para o programa Cultura no Camiño, cara ao fomento das artes escénicas e musicais nos concellos da Comunidade Autónoma de Galicia polos que discorren os diferentes camiños de Santiago, e se convocan para o ano 2023 (código de procedemento CT302B).
Axencia Galega das Industrias Culturais — III. Outras disposicións — 15/03/2023

BDNS (Identif.): 679744.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeneral de subvencións, publícase o extracto da convocatoria cuxo texto completo pódese consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarios
Poderán ser beneficiarios destas axudas os concellos da Comunidade Autónoma de Galicia, polos que discorren os diferentes camiños de Santiago, recoñecidos pola Lei 5/2016, do 4 de maio, de patrimonio cultural, e delimitados polo correspondente decreto, así como aqueles en que se ditou acordo de inicio para a súa tramitación.
Segundo. Finalidade
Establecer as bases reguladoras das subvencións destinadas a cofinanciar programacións culturais realizadas por entidades locais polas que discorren os diferentes camiños de Santiago para contribuír á promoción das artes escénicas e musicais, e aprobar a súa convocatoria para o ano 2023.
Terceiro. Bases reguladoras
Resolución do 1 de marzo de 2023 pola que se establecen as bases reguladoras de subvencións, en réxime de concorrencia non competitiva, para o programa Cultura no Camiño, cara ao fomento das artes escénicas e musicais nos concellos da Comunidade Autónoma de Galicia polos que discorren os diferentes camiños de Santiago, e se convocan para o ano 2023 (código de procedemento CT302B).
Cuarto. Importe
O financiamento destas axudas nesta convocatoria realizarase en todo caso en función das dispoñibilidades orzamentarias, destinándose un crédito global de 250.000 euros da aplicación orzamentaria 10.A1.432B.760.0 do código de proxecto 2015-00003.
Quinto. Prazo de presentación de solicitudes
O prazo para a presentación das solicitudes será dun mes desde o día seguinte á publicación da correspondente convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte e, se no mes de vencemento non hai día equivalente ao inicial do cómputo, entenderase que o prazo expira o último día do mes.
Santiago de Compostela, 1 de marzo de 2023